CELEX: 22019D2069
Language: ro
Date: 2018-02-09 00:00:00
Title: Decizia nr. 33/2018 a Comitetului mixt al SEE din 9 februarie 2018 de modificare a Protocolului 31 la Acordul privind SEE în ceea ce privește cooperarea în domenii specifice în afara celor patru libertăți [2019/2069]

12.12.2019   
               
               
                  RO
               
               
                  Jurnalul Oficial al Uniunii Europene
               
               
                  L 323/65
               
            
         DECIZIA NR. 33/2018 A COMITETULUI MIXT AL SEE
         din 9 februarie 2018
         de modificare a Protocolului 31 la Acordul privind SEE în ceea ce privește cooperarea în domenii specifice în afara celor patru libertăți [2019/2069]
         COMITETUL MIXT AL SEE,
         având în vedere Acordul privind Spațiul Economic European („Acordul privind SEE”), în special articolele 86 și 98,
         întrucât:
         
                     (1)
                  
                  
                     În conformitate cu Decizia nr. 157/2014 a Comitetului mixt al SEE din 9 iulie 2014 (1), cooperarea dintre părțile contractante la Acordul privind SEE include participarea în sectorul telecomunicațiilor a Mecanismului pentru interconectarea Europei instituit prin Regulamentul (UE) nr. 1316/2013 al Parlamentului European și al Consiliului (2).
                  
               
                     (2)
                  
                  
                     Este oportun să se extindă cooperarea dintre părțile contractante la Acordul privind SEE pentru a include Regulamentul (UE) 2017/1953 al Parlamentului European și al Consiliului din 25 octombrie 2017 de modificare a Regulamentelor (UE) nr. 1316/2013 și (UE) nr. 283/2014 în ceea ce privește promovarea conectivității la internet în comunitățile locale (3).
                  
               
                     (3)
                  
                  
                     Prin urmare, Protocolul 31 la Acordul privind SEE ar trebui modificat pentru ca această cooperare extinsă să poată fi realizată începând cu 1 ianuarie 2018,
                  
               ADOPTĂ PREZENTA DECIZIE:
         
            Articolul 1
            La articolul 2 alineatul (5) a treisprezecea liniuță [Regulamentul (UE) nr. 1316/2013 al Parlamentului European și al Consiliului] și a paisprezecea liniuță [Regulamentul (UE) nr. 283/2014 al Parlamentului European și al Consiliului] din Protocolul 31 la Acordul privind SEE se adaugă următorul text:
            „, astfel cum a fost modificat prin:
            
                        —
                     
                     
                        
                           32017 R 1953: Regulamentul (UE) 2017/1953 al Parlamentului European și al Consiliului din 25 octombrie 2017 (JO L 286, 1.11.2017, p. 1).”
                     
                  
         
            Articolul 2
            Prezenta decizie intră în vigoare în ziua următoare datei la care s-a efectuat ultima notificare prevăzută la articolul 103 alineatul (1) din Acordul privind SEE (4).
            Se aplică de la 1 ianuarie 2018.
         
         
            Articolul 3
            Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
         
         
            Adoptată la Bruxelles, 9 februarie 2018.
            
               
                  Pentru Comitetul mixt al SEE
               
               
                  Președintele
               
               Claude MAERTEN
            
         
         
            (1)  JO L 15, 22.1.2015, p. 85.
         
            (2)  JO L 348, 20.12.2013, p. 129.
         
            (3)  JO L 286, 1.11.2017, p. 1.
         
            (4)  Nu au fost semnalate obligații constituționale.